Советот за радиодифузија на Република Македонија, врз основа на член 37 став 1 алинеја 5 од Законот за радиодифузната дејност (“Службен весник на Република Македонија“, бр.100/05, 19/07, 103/08, 152/08, 6/10, 145/10, 97/11, 13/12 и 72/13), и член 120-а став 2 од Законот за електронските комуникации (“Службен весник на РМ“ број 13/2005, 14/2007, 55/2007, 98/2008, 83/10, 13/12, 59/12, 123/12, 23/13), а во согласност со член 19, став 2, алинеја 10 и член 20, став 1, алинеја 1 и 3 од Деловникот за работа на Советот (Пречистен текст), бр.01-4301/1 од 14.08.2012 година и Заклучокот бр.02-2259/4 од 17.05.2013 година, на 24-та седница одржана на ден 17.05.2013-тагодина донесе:

ПЛАН ЗА ИЗМЕНА И ДОПОЛНУВАЊЕ НА ПЛАНОТ

ЗА НАМЕНА И РАСПРЕДЕЛБА НА ПРЕНОСНИ КАПАЦИТЕТИ НА ДИГИТАЛЕН ТЕРЕСТРИЈАЛЕН МУЛТИПЛЕКС бр.01-6569/1 од 26.12.2012 година  
 (“Службен весник на РМ“ број 168/12)

Член 1

Во Планот за намена и распределба на преносни капацитети на дигитален терестријален мултиплекс (“Службен весник на РМ“ број 168/12), членот 11 се менува и гласи:

“Распоредот на телевизиските програмски сервиси на трговските радиодифузни друштва во електронскиот водич за програма (EPG) за MUX6 и MUX7 го определува Советот за радиодифузија, еднаш годишно, според опфатот и податоците за уделот во гледаноста. Први ќе бидат сервисите на државно ниво, потоа сервисите на регионално ниво, според официјалните податоци за гледаноста содржани во Анализата на пазарот на радиодифузната дејност од претходната година. Во 2013 година распоредот на сервисите на регионално ниво ќе биде по азбучен редослед.“

Член 2

Во Планот за намена и распределба на преносни капацитети на дигитален терестријален мултиплекс (“Службен весник на РМ“ број 168/12), членот 12 се менува и гласи:

“Во Република Македонија, според финалните акти на RRC-06 определени се:

* Осум (8) зони на распределба: D1 - Црн Врв, D2 - Страцин, D3 - Туртел, D4 - Боскија, D5 - Пелистер, D6 - Мали Влај, D7 - Стогово и D8 - Попова Шапка и
* Зоната на распределба D1- Црн Врв се состои од 2 (два) региони на емитување: Скопје и Велес, односно подрачје на регионално ниво Скопје и подрачје на регионално ниво Велес. Подрачјето на регионално ниво Скопје ги содржи Град Скопје и општините: Чучер Сандево, Арачиново, Илинден, Петровец, Зелениково, Студеничани и Сопиште. Подрачјето на регионално ниво Велес ги содржи општините: Велес, Чашка, Свети Николе, Лозово, Градско, Росоман, Неготино и дел од општина Кавадарци.

Во Прилог 2 се дадени зоните на распределба.

Во Прилог 3 е дадена распределбата на мултиплекси во зоните на распределба.“

Член 3


Во Планот за намена и распределба на преносни капацитети на дигитален терестријален мултиплекс (“Службен весник на РМ“ број 168/12), членот 13 се менува и гласи:

“Програмските сервиси на трговските радиодифузни друштва кои емитуваат програма со државен опфат, ќе бидат емитувани во сите зони на распределба.

Програмските сервиси на трговските радиодифузни друштва кои емитуваат програма со регионален опфат се емитуваат во регионот на емитување за кој имаат добиено дозвола за вршење на радиодифузна дејност.“

Член 4

Во Планот за намена и распределба на преносни капацитети на дигитален терестријален мултиплекс (Службен весник на РМ“ број 168/12), Прилогот 2 се менува како што следува:



Член 5

Во Планот за намена и распределба на преносни капацитети на дигитален терестријален мултиплекс (“Службен весник на РМ“ број 168/12), Прилогот 3 се менува како што следува:

“Прилог 3.

**РАСПРЕДЕЛБАТА НА МУЛТИПЛЕКСИ ВО ЗОНИТЕ НА РАСПРЕДЕЛБА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | Диги Плус Мултимедија ДООЕЛ Скопје | | | ЈП Македонска радиодифузија | | ОНЕ Телекомуникациски услуги ДОО Скопје | |
| Ознака | Име на зона (регион) | MUX 1 | MUX 2 | MUX 3 | MUX 4 | MUX 5 | MUX 6 | MUX 7 |
| D1 | Црн Врв/ Скопје | 26 | 28 | 30 | 23 | 52 | 33 | 45 |
| D1 | Црн Врв/ Велес | 26 | 28 | 30 | 23 | 52 | 40 | 47 |
| D2 | Страцин | 21 | 41 | 46 | 37 | 42 | 50 | 56 |
| D3 | Туртел | 22 | 32 | 43 | 24 | 39 | 38 | 44 |
| D4 | Боскија | 21 | 37 | 49 | 34 | 41 | 50 | 54 |
| D5 | Пелистер | 25 | 29 | 33 | 22 | 37 | 38 | 42 |
| D6 | Мали Влај | 32 | 39 | 41 | 26 | 36 | 44 | 50 |
| D7 | Стогово | 51 | 57 | 59 | 28 | 43 | 21 | 31 |
| D8 | Попова Шапка | 24 | 34 | 38 | 27 | 36 | 41 | 50 |

Член 6

Сите останати одредби во Планот за намена и распределба на преносни капацитети на дигитален терестријален мултиплекс бр.01-6569/1 до 26.12.2012 година (Службен весник на РМ“ број 168/12), остануваат неизменети.

Член 7

Овој План за измена и дополнување на Планот за намена и распределба на преносни капацитети на дигитален терестријален мултиплекс, влегува во сила со денот на објавувањето во “Службен весник на Република Македонија“.

Бр. 01-2268/1 Совет за радиодифузија на РМ

18.05.2013 година Претседател,

С к о п ј е

д-р Зоран Трајчевски с.р.